# Il-Ġurnal Uffiċjali C 146A/4 ta

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 146A |
| | |
| Edizzjoni bil-Malti | Informazzjoni u Avviżi | Volum 634 ta' Mejju 2020 |

ISSN 1977-0987

Il-Ġurnal Uffiċjali

tal-Unjoni Ewropea

C 146A

Edizzjoni bil-Malti

Informazzjoni u Avviżi

Volum 634 ta' Mejju 2020

---

| Werrej | Paġna |
| --- | --- |
| | V   Avviżi |
| | PROĊEDURI AMMINISTRATTIVI |
| | L-Ombudsman Ewropew |
| 2020/C 146 A/01 | Avviż ta’ pożizzjoni vakanti OMB/04/2020 — Direttur tal-Investigazzjonijiet | 1 |

Werrej

Paġna

V   Avviżi

PROĊEDURI AMMINISTRATTIVI

L-Ombudsman Ewropew

2020/C 146 A/01

Avviż ta’ pożizzjoni vakanti OMB/04/2020 — Direttur tal-Investigazzjonijiet

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

L-Ombudsman Ewropew

| 4.5.2020 | MT | Il-Ġurnal Uffiċjali tal-Unjoni Ewropea | CA 146/1 |
| --- | --- | --- | --- |

4.5.2020

MT

Il-Ġurnal Uffiċjali tal-Unjoni Ewropea

CA 146/1

---

AVVIŻ TA’ POŻIZZJONI VAKANTI OMB/04/2020

Direttur tal-Investigazzjonijiet

(2020/C 146 A/01)

INFORMAZZJONI ĠENERALI

| Titlu tal-kariga: | Direttur |
| --- | --- |
| Grupp ta’ funzjonijiet u grad: | AD 14 |
| Bażi legali: | L-Artikolu 29(2) tar-Regolamenti tal-Persunal (1) |
| Post tax-xogħol: | Brussell |
| Skadenza għall-applikazzjoni: | 31 ta’ Mejju 2020 |
| Data tal-bidu preferuta: | Mill-aktar fis possibbli |

Titlu tal-kariga:

Direttur

Grupp ta’ funzjonijiet u grad:

AD 14

Bażi legali:

L-Artikolu 29(2) tar-Regolamenti tal-Persunal (1)

Post tax-xogħol:

Brussell

Skadenza għall-applikazzjoni:

31 ta’ Mejju 2020

Data tal-bidu preferuta:

Mill-aktar fis possibbli

MIN AĦNA

Il-missjoni tal-Ombudsman Ewropew hija li jaqdi d-demokrazija billi jaħdem mal-istituzzjonijiet tal-Unjoni Ewropea (UE) biex joħloq amministrazzjoni tal-UE aktar effettiva, responsabbli, trasparenti u etika. L-Ombudsman Ewropew jippromwovi amministrazzjoni tajba u jistinka biex jidentifika prattiki amministrattivi ħżiena bil-għan li jkun hemm rimedju għalihom.

L-Ombudsman Ewropew jinvestiga l-ilmenti taċ-ċittadini li jvarjaw minn komunikazzjoni u servizz ħżiena, nuqqas ta’ trasparenza fit-teħid ta’ deċiżjonijiet u rifjut ta’ aċċess għal dokumenti għal ksur tad-drittijiet fundamentali u ta’ kwistjonijiet kuntrattwali. L-Uffiċċju jwettaq ukoll investigazzjonijiet fuq inizjattiva proprja dwar kwistjonijiet sistemiċi b’impatt fuq il-kwalità tal-amministrazzjoni tal-UE. Il-prinċipji gwida tal-Uffiċċju huma l-indipendenza, l-integrità, il-ġustizzja, ir-responsabbiltà, it-trasparenza, id-djalogu u s-servizz.

L-Ombudsman Ewropew huwa uffiċċju żgħir u dinamiku bi pjan ta’ stabbiliment ta’ madwar 70 kariga u b’baġit annwali ta’ madwar EUR 12-il miljun. L-uffiċċji tiegħu jinsabu fi Brussell u Strasburgu. Huwa joffri post tax-xogħol dinamiku u rispettuż b’ġerarkiji ċatti u għodod ta’ ħidma moderni li jippermettu l-effiċjenza, il-flessibbiltà, kundizzjonijiet tax-xogħol tajbin inkluż bilanċ tajjeb bejn il-ħajja privata u dik professjonali u atmosfera ta’ ħidma pjaċevoli. Ksibna bilanċ bejn is-sessi fost il-maniġers u l-amministraturi.

DESKRIZZJONI TAL-KARIGA

Id-Direttorat tal-Investigazzjonijiet se jkun responsabbli għall-attivitajiet ewlenin tal-Uffiċċju, li jinkludu t-twettiq ta’ investigazzjonijiet dwar każijiet possibbli ta’ amministrazzjoni ħażina mill-istituzzjonijiet, il-korpi u l-aġenziji tal-UE u l-promozzjoni ta’ prattiki amministrattivi tajba.

Id-Direttur għandu jirrapporta lis-Segretarju Ġenerali u jaħdem mill-qrib mal-Kabinett tal-Ombudsman.

Id-Direttur se jiżgura l-kwalità tas-servizzi mogħtija mid-Direttorat, kif ukoll il-komunikazzjoni u l-kooperazzjoni effettivi kemm fi ħdan id-Direttorat, fil-Kabinett tal-Ombudsman kif ukoll fis-Segretarjat Ġenerali.

Peress li l-Ombudsman beħsiebu jimplimenta politika ta’ mobbiltà għall-maniġers tiegħu, li għandu jkollhom esperjenza estensiva, il-kandidati għandhom ikunu lesti li jaħdmu f’oqsma ta’ attività differenti matul il-karriera tagħhom fl-Ombudsman.

Din il-proċedura tal-għażla, li hija mfassla biex tagħti lill-awtorità tal-ħatra, l-aktar għażla wiesgħa possibbli ta’ kandidati, se ssir fl-istess ħin mal-proċeduri interni u interistituzzjonali ta’ reklutaġġ (2).

X’QED INFITTXU

Qed infittxu maniġer bl-esperjenza b’fehim tajjeb ta’ amministrazzjoni tajba, ta’ tfassil ta’ politika tal-UE u tal-affarijiet tal-UE, b’esperjenza f’investigazzjonijiet kif ukoll b’fehim eċċellenti ta’ kwistjonijiet istituzzjonali tal-UE.

Id-detentur tal-impjieg se jkollu juri l-kapaċità li jmexxi u jimmotiva tim b’saħħtu ta’ 30-35 membru tal-persunal; jimmaniġġja t-tibdil; jiżgura aġilità, flessibbiltà u effiċjenza fil-funzjonament ġenerali tal-uffiċċju.

L-għarfien tal-oqsma u l-attivitajiet koperti mid-Direttorat huwa essenzjali, kif ukoll il-kapaċità li jimmaniġġja l-baġit, l-akkwist u kwistjonijiet oħra relatati mar-riżorsi.

Impenn qawwi li jżomm ambjent tax-xogħol pożittiv u l-kapaċità li jsolvi l-kunflitti huma ta’ importanza ewlenija.

Id-Direttur tal-Investigazzjonijiet huwa mistenni li:

| — | jagħti kontribut strateġiku għall-iżvilupp tal-politiki u l-objettivi tal-Ombudsman u għall-implimentazzjoni effettiva tal-missjoni, il-viżjoni u l-istrateġija tal-Ombudsman; |
| --- | --- |

—

jagħti kontribut strateġiku għall-iżvilupp tal-politiki u l-objettivi tal-Ombudsman u għall-implimentazzjoni effettiva tal-missjoni, il-viżjoni u l-istrateġija tal-Ombudsman;

| — | jippjana l-ħidma tad-direttorat billi jistabbilixxi objettivi għat-trattament tal-investigazzjonijiet abbażi tal-ħidma strateġika tal-Ombudsman; |
| --- | --- |

—

jippjana l-ħidma tad-direttorat billi jistabbilixxi objettivi għat-trattament tal-investigazzjonijiet abbażi tal-ħidma strateġika tal-Ombudsman;

| — | jiżgura l-konsistenza fl-objettivi ta’ politika u l-metodoloġija tal-investigazzjonijiet, inklużi l-ispezzjonijiet; |
| --- | --- |

—

jiżgura l-konsistenza fl-objettivi ta’ politika u l-metodoloġija tal-investigazzjonijiet, inklużi l-ispezzjonijiet;

| — | jissorvelja t-trattament tal-każijiet fi ħdan id-Direttorat; |
| --- | --- |

—

jissorvelja t-trattament tal-każijiet fi ħdan id-Direttorat;

| — | jagħti parir lis-Segretarju Ġenerali dwar il-kwistjonijiet kollha relatati mal-attivitajiet ewlenin tal-Ombudsman u jissostitwixxih/a skont il-ħtieġa; |
| --- | --- |

—

jagħti parir lis-Segretarju Ġenerali dwar il-kwistjonijiet kollha relatati mal-attivitajiet ewlenin tal-Ombudsman u jissostitwixxih/a skont il-ħtieġa;

| — | jiżviluppa mezzi effettivi ta’ komunikazzjoni u ta’ kooperazzjoni ma’ istituzzjonijiet oħra u partijiet interessati esterni; |
| --- | --- |

—

jiżviluppa mezzi effettivi ta’ komunikazzjoni u ta’ kooperazzjoni ma’ istituzzjonijiet oħra u partijiet interessati esterni;

| — | jirrappreżenta lill-Ombudsman esternament u f’avvenimenti pubbliċi; |
| --- | --- |

—

jirrappreżenta lill-Ombudsman esternament u f’avvenimenti pubbliċi;

| — | jaġixxi bħala uffiċjal awtorizzanti b’sottodelega; |
| --- | --- |

—

jaġixxi bħala uffiċjal awtorizzanti b’sottodelega;

| — | iwettaq kompiti speċifiċi, fuq talba tal-Ombudsman. |
| --- | --- |

—

iwettaq kompiti speċifiċi, fuq talba tal-Ombudsman.

POST TAL-IMPJIEG

Il-post tal-impjieg se jkun Brussell. Din il-kariga se tinvolvi missjonijiet fl-uffiċċju ta’ Strasburgu tal-Ombudsman Ewropew u fil-postijiet tax-xogħol l-oħra tal-Istituzzjonijiet tal-UE, filwaqt li tista’ tinvolvi wkoll missjonijiet f’pajjiżi oħra fl-Unjoni Ewropea jew lil hinn minnha.

MIN JISTA’ JAPPLIKA

L-applikanti għandhom jissodisfaw ir-rekwiżiti li ġejjin fil-mument tal-applikazzjoni:

(a)   Kundizzjonijiet ġenerali

| — | ikunu ċittadini ta’ wieħed mill-Istati Membri tal-Unjoni Ewropea; |
| --- | --- |

—

ikunu ċittadini ta’ wieħed mill-Istati Membri tal-Unjoni Ewropea;

| — | igawdu mid-drittijiet sħaħ tagħhom bħala ċittadini; |
| --- | --- |

—

igawdu mid-drittijiet sħaħ tagħhom bħala ċittadini;

| — | ikunu wettqu kwalunkwe obbligu impost fuqhom mil-liġijiet dwar is-servizz militari. |
| --- | --- |

—

ikunu wettqu kwalunkwe obbligu impost fuqhom mil-liġijiet dwar is-servizz militari.

(b)   Kundizzjonijiet speċifiċi

i)   Kwalifiki u esperjenza professjonali

| — | ikollhom lawrja universitarja (3); |
| --- | --- |

—

ikollhom lawrja universitarja (3);

| — | ikollhom mill-inqas 15-il sena esperjenza professjonali rilevanti, miksuba wara li jkunu kisbu l-kwalifiki msemmija hawn fuq, li minnhom ikunu eżerċitaw b’mod effettiv responsabbiltajiet ta’ ġestjoni għal mill-inqas 4 snin. |
| --- | --- |

—

ikollhom mill-inqas 15-il sena esperjenza professjonali rilevanti, miksuba wara li jkunu kisbu l-kwalifiki msemmija hawn fuq, li minnhom ikunu eżerċitaw b’mod effettiv responsabbiltajiet ta’ ġestjoni għal mill-inqas 4 snin.

ii)   Għarfien tal-lingwi

Huwa meħtieġ għarfien profond (mill-inqas il-livell C1 (4)) ta’ waħda mil-lingwi uffiċjali tal-Unjoni Ewropea (5) u għarfien tajjeb ħafna (mill-inqas il-livell B2 (6)) ta’ mill-inqas lingwa oħra minn dawn.

GĦARFIEN U ĦILIET MEĦTIEĠA

| — | Għarfien eċċellenti tal-affarijiet Ewropej; |
| --- | --- |

—

Għarfien eċċellenti tal-affarijiet Ewropej;

| — | Għarfien profond tat-teorija u l-prattika ta’ amministrazzjoni tajba; |
| --- | --- |

—

Għarfien profond tat-teorija u l-prattika ta’ amministrazzjoni tajba;

| — | Għarfien tal-liġi tal-Unjoni Ewropea b’mod partikolari f’oqsma rilevanti għall-attivitajiet tal-Uffiċċju; |
| --- | --- |

—

Għarfien tal-liġi tal-Unjoni Ewropea b’mod partikolari f’oqsma rilevanti għall-attivitajiet tal-Uffiċċju;

| — | Esperjenza ta’ xogħol f’ambjent internazzjonali u multikulturali u kapaċità ta’ adattament għalih; |
| --- | --- |

—

Esperjenza ta’ xogħol f’ambjent internazzjonali u multikulturali u kapaċità ta’ adattament għalih;

| — | Għarfien profond tal-Ingliż u għarfien tajjeb tal-Franċiż huma meħtieġa minħabba li jintużaw b’mod estensiv biex wieħed jikkomunika fl-Uffiċċju u ma’ istituzzjonijiet oħra. Għarfien ta’ lingwi uffiċjali oħra tal-Unjoni Ewropa jista’ jkun ta’ vantaġġ. |
| --- | --- |

—

Għarfien profond tal-Ingliż u għarfien tajjeb tal-Franċiż huma meħtieġa minħabba li jintużaw b’mod estensiv biex wieħed jikkomunika fl-Uffiċċju u ma’ istituzzjonijiet oħra. Għarfien ta’ lingwi uffiċjali oħra tal-Unjoni Ewropa jista’ jkun ta’ vantaġġ.

Barra minn hekk, id-detentur tal-impjieg se jkun jeħtieġ ikollu:

| — | il-kapaċità li jaħseb b’mod strateġiku, li jantiċipa u jidentifika problemi potenzjali u li jipproponi soluzzjonijiet fattibbli; |
| --- | --- |

—

il-kapaċità li jaħseb b’mod strateġiku, li jantiċipa u jidentifika problemi potenzjali u li jipproponi soluzzjonijiet fattibbli;

| — | ħiliet ta’ tmexxija u ta’ ġestjoni; |
| --- | --- |

—

ħiliet ta’ tmexxija u ta’ ġestjoni;

| — | ħiliet ta’ komunikazzjoni eċċellenti, inklużi ħiliet ta’ komunikazzjoni interpersonali; |
| --- | --- |

—

ħiliet ta’ komunikazzjoni eċċellenti, inklużi ħiliet ta’ komunikazzjoni interpersonali;

| — | il-kapaċità li jippromwovi spirtu b’saħħtu ta’ tim u li jżomm relazzjonijiet tax-xogħol tajbin ma’ interlokuturi interni u esterni u l-kapaċità li jaġixxi b’mod diplomatiku; |
| --- | --- |

—

il-kapaċità li jippromwovi spirtu b’saħħtu ta’ tim u li jżomm relazzjonijiet tax-xogħol tajbin ma’ interlokuturi interni u esterni u l-kapaċità li jaġixxi b’mod diplomatiku;

| — | il-kapaċità li jimmaniġġja t-tibdil u jappoġġja lill-persunal waqt it-tibdil; |
| --- | --- |

—

il-kapaċità li jimmaniġġja t-tibdil u jappoġġja lill-persunal waqt it-tibdil;

| — | kapaċità qawwija li jippjana u jorganizza x-xogħol ġenerali tad-Direttorat sabiex jintlaħqu l-iskadenzi kritiċi, jieħu ħsieb it-tqassim ġust tax-xogħol fost il-membri tat-tim filwaqt li jqis ir-rekwiżiti stabbiliti mir-Regolamenti tal-Persunal tal-UE u dawk Finanzjarji; |
| --- | --- |

—

kapaċità qawwija li jippjana u jorganizza x-xogħol ġenerali tad-Direttorat sabiex jintlaħqu l-iskadenzi kritiċi, jieħu ħsieb it-tqassim ġust tax-xogħol fost il-membri tat-tim filwaqt li jqis ir-rekwiżiti stabbiliti mir-Regolamenti tal-Persunal tal-UE u dawk Finanzjarji;

| — | impenn lejn kultura ta’ servizz lejn iċ-ċittadini u l-istituzzjonijiet. |
| --- | --- |

—

impenn lejn kultura ta’ servizz lejn iċ-ċittadini u l-istituzzjonijiet.

PROĊEDURA TAL-GĦAŻLA

L-Awtorità tal-Ħatra se tiġi megħjuna minn Kumitat Konsultattiv ta’ Għażla sabiex tagħżel il-kandidat.

Il-Kumitat Konsultattiv ta’ Għażla l-ewwel se jevalwa u jqabbel il-kwalifiki, l-esperjenza u l-motivazzjoni tal-applikanti kollha, abbażi tal-applikazzjonijiet tagħhom. Abbażi ta’ din il-valutazzjoni komparattiva, il-Kumitat Konsultattiv ta’ Għażla se jagħmel lista ristretta tal-aktar kandidati adatti, li għandhom jiġu mistiedna għall-ewwel intervista.

L-ewwel għażla hija bbażata fuq valutazzjoni komparattiva tal-applikazzjonijiet. L-issodisfar tar-rekwiżiti ma jiggarantixxix stedina għall-ewwel intervista. Fost il-kandidati intervistati, il-Kumitat Konsultattiv ta’ Għażla jista’ jiddeċiedi li jistieden lill-kandidati ikklassifikati minn ta’ quddiem biex jattendu għat-tieni intervista mal-Kumitat.

Abbażi tal-prestazzjoni ġenerali fl-intervista(i), il-kandidati kklassifikati l-aħjar se jieħdu sehem f’intervista finali mal-Ombudsman.

Jekk il-miżuri ta’ trażżin kontra l-Coronavirus jibqgħu fis-seħħ fil-ħin tal-intervisti, il-kandidati jistgħu jiġu intervistati b’vidjokonferenza.

Il-kandidati kollha se jiġu informati b’kull pass tal-proċedura tal-għażla.

BAŻI LEGALI

Din il-kariga qiegħda tiġi ppubblikata f’konformità mal-Artikolu 29(2) tar-Regolamenti tal-Persunal għall-Uffiċjali tal-Unjoni Ewropea (7) (kariga maniġerjali superjuri).

OPPORTUNITAJIET INDAQS

L-Ombudsman Ewropew huwa impjegatur li jħaddan opportunitajiet indaqs, li jinkoraġġixxi applikazzjonijiet minn persuni kwalifikati u jfittex li jippromwovi b’mod attiv id-diversità fuq il-post tax-xogħol.

INDIPENDENZA U DIKJARAZZJONI TA’ INTERESSI

Qabel jibdew jaqdu dmirijiethom, il-kandidati huma mitluba jiddikjaraw li se jaġixxu b’mod indipendenti fl-interess pubbliku u li ma għandhom l-ebda interess li jista’ jitqies li jippreġudika l-indipendenza tagħhom.

PROTEZZJONI TAD-DATA

Id-data personali li l-kandidati jipprovdu għall-finijiet ta’ din il-proċedura tal-għażla se tiġi pproċessata skont ir-Regolament (UE) 2018/1725 tal-Parlament Ewropew u tal-Kunsill (8).

APPLIKAZZJONIJIET

Il-kandidati għandhom jissottomettu l-applikazzjoni tagħhom permezz tas-sistema ta’ applikazzjoni online fuq is-sit web tal-Ombudsman (www.ombudsman.europa.eu/office/careers) sal-31 ta’ Mejju 2020 f’12:00 nofsinhar (ħin ta’ Brussell).

Mhumiex se jitqiesu l-applikazzjonijiet li jaslu tard.

Kwalunkwe korrispondenza dwar il-proċedura tal-għażla għandha tintbagħat fuq il-posta elettronika li ġejja: career@ombudsman.europa.eu (il-posta elettronika għandu jkollha bħala suġġett it-titlu li ġej: OMB/4/2020).

Qabel ma jippreżentaw l-applikazzjoni tagħhom, il-kandidati għandhom jivverifikaw sew jekk jissodisfawx il-kriterji kollha ta’ eliġibbiltà biex b’hekk jevitaw l-esklużjoni awtomatika mill-proċedura tal-għażla.

Biex ikunu validi, l-applikazzjonijiet iridu jinkludu:

| a) | ittra bl-Ingliż li tirreferi għall-avviż ta’ pożizzjoni vakanti OMB/04/2020 u li tispjega r-raġunijiet tagħhom għall-applikazzjoni; |
| --- | --- |

a)

ittra bl-Ingliż li tirreferi għall-avviż ta’ pożizzjoni vakanti OMB/04/2020 u li tispjega r-raġunijiet tagħhom għall-applikazzjoni;

| b) | kopja tal-curriculum vitae tagħhom bl-Ingliż (preferibbilment europass CV: http://europass.cedefop.europa.eu/); |
| --- | --- |

b)

kopja tal-curriculum vitae tagħhom bl-Ingliż (preferibbilment europass CV: http://europass.cedefop.europa.eu/);

| c) | kopji ta’ dokumenti ta’ sostenn relatati mal-istudji tagħhom (9), evidenza ta’ esperjenza professjonali u responsabbiltajiet attwali (10). |
| --- | --- |

c)

kopji ta’ dokumenti ta’ sostenn relatati mal-istudji tagħhom (9), evidenza ta’ esperjenza professjonali u responsabbiltajiet attwali (10).

Mistoqsijiet dwar kwistjonijiet tekniċi għandhom jiġu indirizzati lil: webmaster@ombudsman.europa.eu

---

(1)  Ir-Regolament tal-Kunsill (KEE, Euratom, KEFA) Nru 259/68 tad-29 ta’ Frar 1968 li jistabbilixxi r-Regolamenti tal-Persunal tal-Uffiċjali u l-Kondizzjonijiet ta’ Impjieg ta’ Uffiċjali Oħra tal-Komunitajiet Ewropej u li jistabbilixxi miżuri temporanji applikabbli għall-Uffiċjali tal-Kummissjoni (ĠU L 56, 4.3.1968, p. 1), kif emendat l-aħħar bir-Regolament (UE, Euratom) Nru 1023/2013 tal-Parlament Ewropew u tal-Kunsill tat-22 ta’ Ottubru 2013 (ĠU L 287, 29.10.2013, p. 15).

(2)  Skont l-Artikolu 29(1)(a) u (b) tar-Regolament tal-Kunsill (KEE, Euratom, KEFA) Nru 259/68.

(3)  L-Artikolu 5(3)(c) tar-Regolamenti tal-Persunal għall-Uffiċjali tal-Unjoni Ewropea jesiġi li l-applikanti jkollhom mill-inqas:

| (i) | livell ta’ edukazzjoni li jikkorrispondi għal studji universitarji mitmuma attestati b’diploma meta l-perjodu normali tal-edukazzjoni universitarja jkun ta’ erba’ snin jew aktar, jew |
| --- | --- |

(i)

livell ta’ edukazzjoni li jikkorrispondi għal studji universitarji mitmuma attestati b’diploma meta l-perjodu normali tal-edukazzjoni universitarja jkun ta’ erba’ snin jew aktar, jew

| (ii) | livell ta’ edukazzjoni li jikkorrispondi għal studji universitarji mitmuma attestati b’diploma u esperjenza professjonali adegwata ta’ mill-inqas sena meta l-perjodu normali tal-edukazzjoni universitarja jkun ta’ mill-inqas tliet snin. |
| --- | --- |

(ii)

livell ta’ edukazzjoni li jikkorrispondi għal studji universitarji mitmuma attestati b’diploma u esperjenza professjonali adegwata ta’ mill-inqas sena meta l-perjodu normali tal-edukazzjoni universitarja jkun ta’ mill-inqas tliet snin.

(4)  Ara l-Qafas Komuni Ewropew ta’ Referenza għal-Lingwi (QKERL); https://europass.cedefop.europa.eu/sites/default/files/cefr-mt.pdf

(5)  Il-lingwi uffiċjali tal-Unjoni Ewropea huma: il-Bulgaru, il-Kroat, iċ-Ċek, id-Daniż, in-Netherlandiż, l-Ingliż, l-Estonjan, il-Finlandiż, il-Franċiż, il-Ġermaniż, il-Grieg, l-Ungeriż, l-Irlandiż, it-Taljan, il-Latvjan, il-Litwan, il-Malti, il-Pollakk, il-Portugiż, ir-Rumen, is-Slovakk, is-Sloven, l-Ispanjol u l-Iżvediż.

(6)  Ara n-nota f’qiegħ il-paġna 4.

(7)  Ara n-nota f’qiegħ il-paġna 1.

(8)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).

(9)  Ara n-nota f’qiegħ il-paġna 3.

(10)  Id-dokument li juri l-esperjenza professjonali għandu jindika b’mod ċar id-dati tal-bidu u tat-tmiem, it-titolu tal-impjieg, u n-natura eżatta tad-dmirijiet imwettqa.

---